NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1558/2006

 **42a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre ľudské práva, národnosti a postavenie žien o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 45 z 5. septembra 2006 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42) týmto výborom Národnej rady Slovenskej republiky:

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre sociálne veci a bývanie
* Výboru Národnej rady Slovenskej republiky pre ľudské práva, národnosti a postavenie žien

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**
* Výbor Národnej rady Slovenskej republiky pre financie, rozpočet a menu ( uzn. č. 39 zo dňa 12. októbra 2006 )
* Výbor Národnej rady Slovenskej republiky pre sociálne veci a bývanie ( uzn. č. 11

 zo dňa 10. októbra 2006 )

1. Odporúčanie pre Národnú radu Slovenskej republiky návrh **schváliť**

 **s pozmeňujúcimi a doplňujúcimi návrhmi**

* Ústavnoprávny výbor Národnej rady Slovenskej republiky ( uzn. č. 22 zo dňa

11. októbra 2006 )

* Výbor Národnej rady Slovenskej republiky pre ľudské práva, národnosti a postavenie žien( uzn. č. 16 zo dňa 9. októbra 2006 )

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy.

1. **K čl. I.**

V druhom bode sa za slovo „počas“ vkladajú slová „toho istého“.

Ide o spresnenie navrhovaného znenia, aby sa vylúčili interpretačné problémy v prípade, ak poslanec vykonával mandát ako náhradník počas viacerých volebných období.

**Ústavnoprávny výbor NR SR**

**Výbor NR SR pre ľudské práva, národnosti a postavenie žien**

**Gestorský výbor odporúča schváliť.**

1. **K čl. I**

V treťom bode sa slová „alebo bol v nasledujúcom volebnom období opätovne vymenovaný za člena vlády“, nahrádzajú slovami „alebo v nasledujúcom volebnom období sa stal poslancom, alebo bol opätovne vymenovaný za člena vlády“.

Ustanovuje sa rovnaká zásada aj pre člena vlády, ktorá platí pre poslanca, ktorý bol znovu zvolený v nasledujúcom volebnom období.

**Ústavnoprávny výbor NR SR**

**Výbor NR SR pre ľudské práva, národnosti a postavenie žien**

**Gestorský výbor odporúča schváliť.**

1. **K čl. II.**

V čl. II. sa slová „dňom vyhlásenia“ nahrádzajú slovami „1. januára 2007“.

Vzhľadom na to, že v návrhu zákona ide o finančné nároky, odporúča sa termín účinnosti ustanoviť konkrétnym dátumom. V nadväznosti na priebeh legislatívneho procesu navrhuje sa v súlade s čl. 6 ods. 7 a 8 legislatívnych pravidiel tvorby zákonov ustanoviť termín účinnosti od 1. januára 2007.

**Ústavnoprávny výbor NR SR**

**Výbor NR SR pre ľudské práva, národnosti a postavenie žien**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42) **schváliť s pozmeňujúcimi a doplňujúcimi návrhmi.**

 Predmetná správa výborov Národnej rady Slovenskej republiky o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42a) bola schválená uznesením gestorského výboru č. 42 z 12. októbra 2006. Výbor určil poslanca **Jozefa Buriana**  za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom návrhu zákona ihneď po ukončení rozpravy k nemu (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 12. októbra 2006

**Jozef B u r i a n**

**predseda**

 **Výboru NR SR pre financie, rozpočet a menu**